钦定古今图书集成/理学汇编/学行典/第299卷 > 列子 > 《仲尼篇》
## 钦定古今图书集成/理学汇编/学行典/第299卷 > 列子 > 《仲尼篇》

公仪伯以力闻诸侯，《堂谿》公言之于周宣王，王备礼
以聘之。公仪伯至，观形，懦夫也。宣王心惑而疑曰：“女
之力何如？”公仪伯曰：“臣之力，能折春螽之股，揕秋蝉
之翼。”王作色曰：“吾之力者，能裂犀兕之革，曳九牛之
尾，犹憾其弱。女折春螽之股，揕秋蝉之翼，而力闻天
下，何也？”公仪伯长息退席曰：“善哉，王之问也，臣敢以
实对。臣之师有商丘子者，力无敌于天下，而六亲不
知，以未尝用其力故也。臣以死事之。”乃告臣曰：“人欲
见其所不见，视人所不窥；欲得其所不得，修人所不
为。故学视者，先见舆薪；学听者，先闻撞钟。夫有易于
内者，无难于外。于外无难，故名不出于一家。今臣之
名闻于诸侯，是臣违师之教，显臣之”能也。然则“臣”之
名，不以负其力者也，以能用其力者也，不犹愈于负
其力者乎？